प्रांतीय गवर्नर के आवास पर हमले में 22 लोग मरे  
तालिबान ने काबुल से करीब 50 किलोमीटर दूर परवान प्रांत की राजधानी चारिकार में हुए हमले की जिम्मेदारी ली है।
अफगानिस्तान में एक प्रांतीय गवर्नर के आवास पर आत्मघाती हमले में 22 लोगों की मौत हो गई।  तालिबान ने काबुल से करीब 50 किलोमीटर दूर परवान प्रांत की राजधानी चारिकार में हुए हमले की जिम्मेदारी ली है। इसी प्रांत में अमेरिकी और नाटो सैनिकों का एक बहुत बड़ा सैन्य अड्डा बगराम एयरफील्ड है।  पुलिस के अनुसार गर्वनर के भवन के द्वार पर कार बम हमले के साथ आज का हमला शुरू हुआ।  विस्फोट से दीवार में छेद हो गया और पाचं आत्मघाती हमलावर घुस आए। उनके साथ स्वचालित हथियार थे।  प्रांत के गवर्नर अब्दुल बसीर सलांगी ने एक स्थानीय टेलीविजन चैनल को बताया कि जब दोनों तरफ से गोलीबारी हो रही थी तो छह आत्मघाती हमलावर वहां घुस आए।  सलांगी ने टोलो न्यूज से कहा कि उस वक्त वह घर के अंदर ही थे।  उल्लेखनीय है कि परवान प्रांत के इस परिसर में उनके आवास और कार्यालय के अलावा अन्य प्रशासनिक कार्यालय भी हैं।